ምስወደአ ከኣ መዓዝ ከምዝምለስ ነፂሩን ፈሪሙን እዩ ዝኣትዉ። እዚ ከይኰነ እንተተሪፉ ተሓታቲ ከምዝኸውን እውን ከምዝተነፀረ ዶክተር ሓጐስ ይገልፁ። እቲ መራሒ መኪና ብኸምዚ ኣገባብ ፈሪሙ ምስኣተወ፡ ብመሰረት ንሱ ዝሰርሐሉ ማሕበር መጓዓዝያ ኣብ መቐለ ኣብ ደረቕ ወደብ እዩ ተወሺቡ። እቶም ማሕበራት መጓዓዝያ ሓላፍነት ወሲዶም እዮም ኣባላቶም ዝውሽቡን ዝከታተሉን። እቲ መራሒ መኪና ግን ኣትዩ ከግራፍ እየ ኢሉ ምስወፀ ኣይተመለሰን። "እቲ ዓብዪ ክፍተት ኣብ ባዕሉ እዩ፤ ካልኣይ ምስወፀአ እቲ ማሕበሩ ሓበሬታ ክህብ ነይሩዎ። ሳልሳይ እቲ ኣብቲ ከባቢ ዝተመደበ ሓለዋ ብእዋኑ ሓበሬታ ከሕልፍ ነይሩዎ። ስለ'ዚ ብሓፈሻ እንተሪእናዮ ናይቲ መሪሕነት ግብሪ ሓይሊ ክፍተት እዩ። መሪሕነት ዞባ መቐለ እውን ይምለከቶ እዩ። ብንፁር ክረአ እንከሎ ግን ክሕተቱ ዝግበኦም ኣካላት ኣለዉ እዮም። ነዚ መሰረት ብምግባር ድማ ተገምጊሙ እዩ። ዞባ መቐለ ተሓታታይ ነፂሩ እዩ። ግን ብኸምዚ ዓይነት መንገዲ ጥራይ ዝፍታሕ ኣይኰነን" ኢሎም። እቲ ዋና ስራሕ ካብቲ ጉድለት ትምህርቲ ብምውሳድ ቅልጡፍ ምትዕሪራይ ብምክያድ፡ ንህዝቢ ዝጐድእ ተግባር ንኸይድገም ክስራሕ ከምዝግባእ እቶም ሓላፊ ገሊፆም። ብኣንፃር እቲ ዝተኻየደ ገምጋም ድማ ነቲ ምክልኻል ዝምጥን ኣሰራርሓ ከምዝተዳለወ እውን ኣፍሊጦም። ካብ ጅቡቲ ንዝመፅኡ ጥራይ እንተይኰነስ ብሓፈሻ ብኹሉ ኣንፈት ናብ ትግራይ ንዝኣትዉ፡ ከመይ እዩ ክምራሕ?
